Document ID: /roh_data/filtered/fineweb-2-filterrobots_roh.jsonl.gz/29549

Arno Krucker è il nov president da la Pro Cassons. El suonda a Hans Sutter ch’è stà set onns al timun. Krucker na vul betg dar si. Enfin che la lubientscha per stgarpar giu la pendiculara n'è betg sin maisa, crai el da pudair salvar quella.
Betg tuts crain en in futur da Cassons
Bunamain 180 persunas èn sortidas da l’uniun. La Pro Cassons dumbra ussa anc 2'150 commembers. Sco quai che Arno Krucker ha detg ad RTR, na crain las persunas ch'èn sortidas betg pli che la Pro Cassons possia anc salvar la pendiculara da Cassons.
La pendiculara n'è anc betg stgarpada giu
Il milliun daners da donaturs che l’uniun ha rimnà resta vinavant tar la Pro Cassons, almain uschè ditg ch'i na dettia betg ina lubientscha da stgarpar giu la pendiculara. Encunter questa lubientscha dat i numnadamain in recurs e quel è anc pendent tar l'Uffizi da traffic federal.
RR novitads 6:00